મનુષ્ય જેને પરમેશ્વરે પોતાના સ્વરુપમાં બનાવ્યો, જે પરમેશ્વરની શક્તિના રુપમાં નહિ પણ પારમૈશ્વરીક નૈતિકતાના રુપમાં બનાવ્યો કે જે પરમેશ્વરના જ ગુણો પ્રગટ કરે. અને એ મનુષ્ય પોતાના ચરીત્ર અથવા સ્વભાવના અનુરુપ સારી અને પવિત્ર વાતોને પોતાના જીવનમાં ચુંટી શકે એવી પરમેશ્વરે એને સ્વતંત્રતા આપી રાખી છે. એને અન્ય સજીવો ના જેવુ વર્તન કરવાની જરુર નથી જેવી કે કોઈ જાનવર અથવા પક્ષી અથવા માછલી પણ એ સર્વ કરતા અલગ જ સ્વભાવ પરમેશ્વરે મનુષ્યોને આપી રાખેલો છે, જે લગભગ પરમેશ્વર જેવો જ હોય છે. પણ એને જાનવર જેવો સ્વભાવ નથી આપ્યો જેનો સ્વભાવ અને જરુરત ફક્ત ભોજન, ઉંઘ અને સંભોગ જ હોય. પણ પરમેશ્વર જેવો સારા નરસાનો ભેદ સમજવાનો અને એ પ્રમાણે અપનાવવાનો સ્વતંત્રતામય સ્વભાવ પરમેશ્વરે એમના સંતાનોને આપ્યો છે.